Tarixdagi eng yorqin yulduzlar. Aynan qaysi yulduzlar oʻtmishda yoki kelajakdagi maʼlum bir davrda eng yorqin boʻlganini aniqlash juda murakkab, chunki bu koʻplab yulduzlarning aniq 3D harakatlari va bosib oʻtgan masofalarini talab qiladi. Ushbu maʼlumotlar faqat 1997-yilda "Hipparcos" suniy yoʻldoshi maʼlumotlari chiqarilishi bilan mavjud boʻla boshladi. Jocelyn Tomkin bu maʼlumotlardan foydalangan holda Yerning tungi osmonidagi eng yorqin yulduzlar roʻyxatini tuzdi. Bu roʻyxat esa oʻtmish va kelajakdagi 5 million yil ichidagi har bir davrni qamrab oladi. Hipparcos ma'lumotlarini qayta tahlil qilish va yangi "Gaia" suniy yoʻldoshi maʼlumotlari roʻyxatdagi baʼzi kamchiliklar va oʻzgartirishlarni koʻrsatdi. Masalan, roʻyxatda Gliese 710 yulduzi oʻrin olmaydi, chunki u taxminan 1.35 million yildan keyin quyoshga yetib borib, −2.7 kattalikda boʻlishi kutilmoqda, bu Gaia suniy yoʻldoshi tomonidan tasdiqlangan.